ΔΙΚΑΙΟΛΟΓΗΤΙΚΑ ΠΟΥ ΠΡΟΣΚΟΜΙΖΟΥΝ ΟΙ ΕΝΔΙΑΦΕΡΟΜΕΝΟΙ ΓΙΑ ΑΠΟΝΟΜΗ ΣΥΝΤΑΞΗΣ

Παρακαλούμε όπως μας προσκομίσετε τα κάτωθι δικαιολογητικά για να ολοκληρωθεί όσο το δυνατό συντομότερα η διαδικασία της απονομής σύνταξης, στο σκέλος που αφορά την Υπηρεσία μας:

1. Αίτηση για απονομή Σύνταξης (χορηγείται στον ενδιαφερόμενο από την Υπηρεσία).
2. Σχετική υπεύθυνη δήλωση (χορηγείται στον ενδιαφερόμενο από την Υπηρεσία).
3. Πιστοποιητικό οικογενειακής κατάστασης (πρόσφατο).
4. Βεβαιώσεις σπουδών τέκνων (πρόσφατες).
5. Φωτοαντίγραφο αστυνομικής ταυτότητας (και των δύο όψεων).
6. Φωτοαντίγραφο πρώτης σελίδας λογαριασμού τραπέζης (Αρ. Λογαριασμού και IBAN και ονοματεπώνυμο δικαιούχου), όπου ο ενδιαφερόμενος να είναι ο πρώτος δικαιούχος.
7. Φωτοαντίγραφο τελευταίου εκκαθαριστικού σημειώματος Εφορίας.
8. Βεβαίωση αριθμού ΑΜΚΑ.
9. Πιστοποιητικό Στρατολογικής Κατάστασης.
10. Βεβαίωση καταμέτρησης ενσήμων ασφαλισμένου ΙΚΑ και φωτοτυπία της καρτέλας ενσήμων (κατά προτίμηση έγχρωμη).
11. Πιστοποιητικό άλλων Υπηρεσιών για τυχόν προϋπηρεσία του υπαλλήλου σε αυτές (ημερομηνία έναρξης – λήξης απασχόλησης).
12. Πράξη αναγνώρισης προϋπηρεσίας στον ιδιωτικό τομέα από το Γενικό Λογιστήριο του Κράτους (διαδοχική ασφάλιση) και βεβαίωση του εκκαθαριστικού των αποδοχών περί εξοφλήσεως της συμπληρωματικής εισφοράς ή περί του οφειλομένου υπολοίπου (αν υπάρχει).
13. Βεβαιώσεις εξαγοράς προϋπηρεσίας, στρατού κλπ από το Γ.Λ.Κ. ή από ΤΑΜΕΙΑ (εφ’ όσον υπάρχουν). Εάν έχετε υποβάλλει αίτηση για την εξαγορά πλασματικών χρόνων (στρατού, σπουδών ή παιδιών) να μας φέρετε σε φωτοτυπία τον αριθμό πρωτοκόλλου από το Γ.Λ.Κ.

Όσα από τα ανωτέρω δικαιολογητικά υπάρχουν στο Προσωπικό Μητρώο που τηρείται στην Υπηρεσία μας, δεν χρειάζεται να προσκομιστούν εκ νέου. Σε συνεργασία με το αρμόδιο τμήμα της Υπηρεσίας, παρακαλούμε όπως συγκεντρωθούν τα δικαιολογητικά το συντομότερο δυνατό για να μην υπάρξει καμία καθυστέρηση στη διαδικασία.

ΑΠΟ ΤΟ ΔΙΟΙΚΗΤΙΚΟ ΤΜΗΜΑ ΔΠΕ ΛΕΥΚΑΔΑΣ